APOSTOLA! KAO PLOD UNUTARNJE PUNINE 

Dr Jordan KUNICIC 


Pod suncem se ne događaju posve nove stvari (Prop 1,10). Povi¬ 
jest iznosi na pozornicu stare događaje u novim oblicima, Tako je više 
puta prikazivala borbu protiv redovnika. Ta borba bila je osobito že¬ 
stoka u srednjem vijeku. Gvilelm a S. Amore, pa kasnije Wiklif, jan- 
scnisti i neki drugi nastupili su u istom smislu, ali s različitih pozicija. 
Tako su Pistorienses zastupali mišljenje da nije moguće spojiti aposto¬ 
la! sa samostanskim opsluživanjima (Denz. 2680). 

U naše doba ima pobornika »svetih osobnih prava«, protivnika 
redovničkog života, jer zavjeti bi — prema njihovu mišljenju — tu 
osobnu slobodu uništavali. Čovjek polažući zavjete umire dok je živ. 
A ista protivnost dolazi i sa strane amerikanizma (Denz. 3345). On to¬ 
liko ističe tzv. aktivne kreposti, da redovnički život smatra prikladnim 
samo za slabiće i znakom slabosti. Ono što naše doba očekuje jest: 
aktivnost, borbenost, osvajanje, afirmacija itđ. 

Ne malo sam se začudio čitajući komentar na koncilski dekret 
Perfeciae Caritatis u reviji »Periodica«. Komentar je napisao Ivan 
Beycr S. J.' Pisac se veseli što je u koncilskom tekstu nestalo one raz¬ 
like između kontemplativnih i aktivnih redova. Među njima je, kaže 
pisac, bila opozicija. A, nastavlja, nestalo je i one srednje razlike, tj. 
nema spomena mješovitih (konlemplativno-aktivnih). Ta se vrst redo¬ 
va, prema mišljenju pisca, ne podudara s modernim redovničkim usta¬ 
novama koje sjedinjuju molitvu i apostolat. Pisac zaključuje da danas 
nije Iako dovesti u sklad samostanska opsluživanja i apostolat, jer 
češće treba izostajati od zajedničke molitve; posvjetovnjačenje aposto- 
lata čini nemogućim opsluživanje nekih samostanskih pravila. Izlaz 
se nalazi, misli isti pisac, u tome da se samostanska opsluživanja ogra¬ 
niče samo na period formacije kandidata ili na brojne zajednice ili 
one koji su potpuno daleko od svijeta, u samoći. 

Ove godine se navršava 750 godina opstojanja jednog od redova 
koji spajaju samostanska opsluživanja i apostolat. Godine 1216. Honori- 
je III odobrio je red sv. Dominika. Njegov utemeljitelj sv. Dominik po¬ 
kušao je spojiti redovnički život i apostolat. Bilo je to za ono doba 


1. Periodica de re morali etc.. LV (Romac It-SS) sv. II-IIl. str. 472. 

nešto novo, rekli bismo revolucionarno. Naučavanje se smatralo pri¬ 
vilegijem svjetovnog klera, a apostolat propovijedavanja nespojiv sa 
samostanskim opsluživanjima. 

Ako tražimo dominantnu notu u tom planu sv. Dominika, lako 
ćemo je otkriti. Odlazna točka je jasna: raditi oko spasa duša. Unu¬ 
tarnje sredstvo jest punina duhovnog života, naglašena kontemplacija, 
vanjsko pak sredstvo jest samostanski život, opsluživanje samostan¬ 
skih pravila, osobito šutnje i zajedničke molitve. Struktura redovnič¬ 
kog života mora ići prema »animarum fructum«, da redovnici mogu 
»animabus utiles esse«.* 

Ovaj pastoralni naglasak kao da redu daje jače obilježje apos- 
tolata. Međutim, to je promatranje više blisko ili neposredno negoli 
zadnje ili konačno. Apostolat je usmjeren prema spasu duša. A spas 
duša mora poslužiti kao glavni motiv ne samo kojima se propovijeda 
nego i propovjednicima. To znači da kontemplacija, kao sjedinjenje s 
Bogom, dominira svim vrstama aposlolata. Apostolat, specifičan za 
red sv. Dominika jest; naučavanje i propovijedanje. Ne u opoziciji s 
kontemplacijom i redovničkim opsluživanjima, nego kao logična poslje¬ 
dica, zahtjev punine unutarnjeg života (ex abundantia et plenituđinc 
contemplationis). 

Boija sadnica. Očita je čin jenica da je današnjem mentalitetu svoj¬ 
stveno davati prednost akciji, izvanjskom radu, apostolatu. Naturalist 
bi rekao da se dominikanski red sačuvao zahvaljujući tome što je di¬ 
jelom posvećen i apostolatu. To bi, bez sumnje, išto u prilog dalekovid¬ 
nosti njegova utemeljitelja, ali ne bi se u lome nalazio potpun odgovor 
na pitanje zašto se taj red sačuvao u vrtlogu vremena. 

Da je osnutak reda čisto ljudskog porijekla, bilo bi ga nestalo kao 
što je nestalo bezbrojnih drugih ljudskih ustanova. »Iščupat će .se 
svaka sadnica koju nije zasadio moj nebeski Otac« (Mt 15, 14), rekao je 
Krist. Vrijedi i protivno: sačuvat će se na životu svaka sadnica koju 
je za.sadio nebeski Otac ili čovjek po nadahnuću nebeskog Oca. Gama- 
lijelova logika je gvozdena. Djelo sv. Dominika nije od ljudi, zato neće 
propasti. Od Boga je. Nitko ga ne može uništiti dok ga Božja volja 
čuva (Dj 5.33-40). 

Jest, riječi Gamalijela samo su primjena na djelo sv. Dominika. 
Imamo pravo primijeniti ih na djelo sv. Dominika, jer odobrenje sa 
strane Crkve garancija je da se u tom djelu krije »prst Božji«. Osam 
pak vjekova opstanka reda ulijevaju nadu da će red prokročiti put i 
u budućnost. Zloguki proricatelji nemaju objektivnog temelja kada 
tvrde da se redovi mješovitog smjera redovničkog života ne mogu odr¬ 
žati u našim prilikama. Činjenica Je jača od njihove subjektivne logike 
ili, bolje, sofistike. 

Misao II vat. koncila. Koncil govori danas, čovjeku današnjice. A 
poznata su mu strujanja naših dana. Možemo biti uvjereni da bi Kon¬ 
cil bio upotrebio drugi način izražavanja kad bi bio smatrao da u mje¬ 
šovite oblike redovničkog života treba uvesti promjene. Tko dublje 


2. ConflKutlones Fr. S. 0. Praedicalonim, 1932, br. 3-4. 

promatra sadržaj teksta o redovničkom životu lako će se uvjeriti da 
je ne samo naglašen kontinuitet nauke s predajom nego će se namje¬ 
riti na doslovne riječi kod sv. Tome, kasnije i Pija XII.® 

Koncil kontemplativnom obliku redovničkog života daje pr\o mje¬ 
sto. Ti su redovnici ukras Crkve i izvor nebeskih milosti. Oni se pogla¬ 
vito brinu oko unutrašnjeg života, života milosti i ljubavi, a lažno bi 
bilo mišljenje'* da se veća važnost dade izvanjskom radu ili apostolatu 
nego brizi oko unutarnje punine i savršenstva. Kontemplativni oblik 
redovničkog života uvijek će zadržati izabrano mjesto u mističnom ti¬ 
jelu Kristovu, jer duhovni život ili unutarnje posvećenje ima prvenstvo. 
Koncil poziva neka se danomice sve više u svom iz\'ornom duhu razvi¬ 
ja časna ustanova samostanskog života.® Biskupi ne mogu pozvati čla¬ 
nove čisto kontemplativnih redova da prijeđu na područje izvanjskog 
apostolata'’, dapače potrebno je svom pomnjom sačuvati njihovu odvo¬ 
jenost od svijeta i vježbe svojstvene kontemplativnom životu.' 

Izvan svake je sumnje da je Koncil naglasio šio je morao naglasiti 
u naše doba. Osobito jc važno istaknuti načelno stanovište Koncila da 
članovi bilo koje redovničke ustanove treba da spajaju kontemplaciju, 
po kojoj se umom i srcem s Bogom sjedinjuju, s apastolskom ljubav¬ 
lju, koja ih goni da pruže svoju suradnju u djelu otkupljenja i da Šire 
kraljestvo Božje.** 

Osim toga. posve suvremenim jezikom, naglašuje Koncil da sva¬ 
ki redovnik u svojoj službi na svoj način mora osjećati zajednički 
zakon rada. Tim radom će osjetiti da pribavlja sebi sredstva za život 
i djelovanje." Može se nadodati, u duhu nauke sv. Pavla, da i za redo¬ 
vnike vrijedi stroga zapovijed; »Ako netko neće da radi, neka ne jede« 
(2 Soi 3,10). I članovi kontemplativnih redova moraju naći načina kako 
će prove,sti u djelo ovu opomenu Koncila. A ima takvih opomena još, 
vrlo važnih. 

Teško je shvatljivo kako netko može ustvrditi da Koncil ne promatra 
redove koji združuju samostanska opsluživanja, svojstvena kontempla- 
tivcima, s vanjskim apostolatom. Koncil govori o čislo kontemplativ¬ 
nim ustanovama i čisto aktivnima iii posvećenima apostolatu, ali u br. 
9. dekreta o redovnicima spominje ustanove koje msko združuju apo¬ 
stolski život s koralnom službom i samostanskim opsluživanjem«. Tu 
je, dakle, očita aluzija na redove kao što je dominikanski, jer on zdru¬ 
žuje oba oblika redovničkog života: kontemplaciju i apostolat.'" 


3. 1 . B. TSE OFM, rerfecilo chiiatUna cl socictas chr. etc., Romae 1963, str. 71. 

4. PAVAO VI, u genoru od 23. V 1964 (L' Osserv. Rom. 24. V 1964). 

5. Dekret Perfeetae carilalls, br. 2. 7. 9, izd. Franjevački provincijalat, Zagreb. 

6. Dekret Chrlatus Dominus, br. 35. izd. išli. 

7. Kako u noti S. br. 7. 

8. Isto mj. br. S. 

9. Isto raj. br. 13. 

10. P. Beyer vidi oprečnost između pojma aktivnih redova kod sv. Tome i suvremenih 
ustanova posvečenih apostolatu. Tu oprečnost smatram samo izvanjskom- Prema autentičnoj 
misli sv. Tome na aktivni oblik redovničkog života spada svaka djelatnost usmjerena prema 
potrebama zemaljskog života, u svrhu aktivne ljubavi prema bližnjomu- Vidi SV. TOMU. 
II-II 176,2 ađ 2: 182,1 :4 ild. 

Opstoji li kontemplathmcHiposlolski oblik kao samostalan? Ne. 
Istina je da sv. Toma govori o »vita mixta« ili »medium genus vitae«,” 
ali dioba je potpuna samo s dva člana: kontemplativni i apostolski, tj. 
posvećen pretežno apostolatu. 

Ovoj diobi ima više razloga. Metafizički temelj diobe jest u tome 
što su istinost i dobrotnost (venim et bonum) vlastitosti bivstva a 
nema neke središnje: psihološki temelj: teoretski i praktični razum 
dovoljno ispunjaju psihičko podi'učje i zadovoljavaju potrebe višeg 
dijela čovječeg bića; povijesno; sv. Grgur, prije njega Origen, navodili 
su da Rahela u Starom zavjetu a Marija u Novom zavjetu pripadaju 
prvomu obliku, a Uja i Marta drugom, aktivnom obliku. Činjenično pak 
.stanje jest da mješoviti redovi spadaju pod kontemplativne i aktivne 
(apostolske), jer ne prakticiraju nešto ridičito od onoga što praktici¬ 
raju kontemplativci i aktivci. 

Elementi kontemplativnog tivota. Tom elementu je svojstveno da 
se njegovi članovi nastoje sjedinili umom i srcem s Bogom. Posvećeni 
su molitvi i duhu molitve. Bave se prvenstveno i izravnije Bogom. Po¬ 
svećuju se bogoštovlju. I radosnoj pokori. 

Koncil poziva sve redovnike na neki apostolat, na svetu akciju. 
Pijo Xn je to učinio prije Koncila. On piše da su kontemplativci po¬ 
zvani na apostolat ljubavi: primjerom, molitvama, pokorom. Apostolat 
povučenosti, šutnje, samoodricanja, zaslužnih čina, pokore. I oni koji 
su posvećeni kontemplaciji pozvani su da npr. poučavaju u vjeronauku, 
odgajaju djecu, omogućuju održavanje duhovnih vježaba za svjetovnja¬ 
ke, spremaju za prvu pričest itd.‘* 

Elementi aktivnog livota. Sv. Dominik je uzeo kao specifične ele¬ 
mente aktivnog života: poučavanje i propovijedanje. Time njegovi re¬ 
dovnici pružaju svoju suradnju u djelu otkupljenja. Oni na taj način 
šire kraljevstvo Božje. To je ono »sveto služenje i afirmacija djelo¬ 
tvorne ljubavi prema bJjižnjemu«.'” 

Razumije se, ovaj apostolat treba usko povezati s ljubavlju prema 
Bogu. Iz te ljubavi mora izvirati. Njom mora biti prožet. Pijo Xn je 
označio kako ljubav apostola posjeduje latreutsku, apostolsku, katoli¬ 
čku službu.'* To znači da sva i svaka apostolska djelatnost mora biti 
prožeta svetošću, apostolskim žarom i sveobuhvatnom ljubavlju. Još 
nešto. Redovnici moraju dokazati da je njihov apostolat uvijek prožet 
i redovničkim duhom: posluha, siromaštva i čistoće.'® 

Odlike mješovitog oblika redovničkog Uvota. On ujedinjuje odlike 
kontemplativnog i aktivnog. Takav redovnik mora biti najprije pun 
za sebe, a tada tu puninu prenijeti na bližnjega. 

S jedne strane redovnici mješovitog oblika stavljaju brigu oko 
posvećenja na prvo mjesto. A to je za čovjeka najuzvišeniji posao 
(Mt 16,26). Marija je odabrala najbolji dio (Lk 10,42). Oni nastoje 


11. sv. TOMA isto mj- 179.2 ad 2. 

12. Kako u bilj. br. 3, str. 81,90.92. 

13. Kako u bilj. br. 5, br. 5.8. 

K. Kako u bilj. 3. str. 72. 

15. Dekret kako u bilj. 5. br. 8. 

anticipirali život blaženika. O sv. Dominiku se govori da je samo raz¬ 
govarao s Bogom ili o Bogu, i to u vidu koristi za duše, da ih spasi. 

S druge strane — uvijek u jedinstvu života — ti redovnici primje¬ 
njuju onu »ljubav u pokretu«. A takva mora uvijek biti ljubav zemalj¬ 
skih putnika. Čovječji život na zemlji ne može se odvijati bez djelo¬ 
tvorne ljubavi prema bližnjemu. Ta ljubav ne da mira (2 Kor 5,14). 
Život redovnika mora biti život služenja, žrtve i izgaranja za bližnje¬ 
ga.'" Možemo reci da aktivni život ima prednost nad kontemplativnim 
ako ga promatramo izolirano, s perspektive ove zemlje, genetički ili 
dispozitivno. 

Nema suprotnosti — ni između kontemplativnog i aktivnog redov¬ 
ničkog oblika ni između područja kontemplacije i akcije unutar jednog 
oblika redovničkog života. I to je važno naglasiti, jer život uvijek mo¬ 
ramo promatrati kao jednu sintezu, jedinstvo. 

Vrednote dobra i istine sastaju se metafizički u jednom biću. Teo¬ 
rija i praksa usavršuju jedan te isti čovječji razum. Između ljubavi pre¬ 
ma Bogu i bližnjemu ne samo da nema suprotnosti nego se traže i 
upotpunjuju. Ljubav prema Bogu prelijeva se, proteže se na dokaze 
ljubavi prema bližnjemu. 

Kontemplacija i apostolat i danas moraju i mogu biti dva oblika 
iste ljubavi. Zašto se redovnici posvećuju apostolatu? Iz ljubavi prema 
Bogu. I pravi mistici bili su ljudi unutarnje punine i velike akcije.'' 
Ljubav na zemlji ne može opstojati ako nije i ljubav intimnosti s Bogom 
i ljubav služenja. Redovnik može željeti da se rastanc od tijela, da 
bude s Kristom (Fil 1,23), ali snagom te iste ljubavi on želi ostati 
među braćom i postati anatemom, prokletim, da spasi njihove duše 
(Rim 9,3). 

Taj oblik života bio je Kristov i apostola. Ako itko, redovnik je 
pozvan da bude autentičan Kri.stov sljedbenik. Ako ne možemo zamisliti 
kršćanina, svjesna svoga imena, a da ne bude apostol, to manje može¬ 
mo zamisliti redovnika kojega bi ljubav pustila da spava. On mora 
dokazati plodnost i životnost ljubavi prema Bogu. Svijetliti ne samo 
sebi nego i bližnjemu. Topliti ne samo sebe nego i bližnjega. 

U dekretu »Presbyterorum ordinis« br. 14 pita se za svećenike, 
kako imaju dovesti u sklad unutarnji život i zahtjeve apostolala. Odgo¬ 
vor se nalazi na istom mjestu. Treba slijediti Krista, koji je vršio vo¬ 
lju Očevu (Iv 4,34). Svećenik i redovnik moraju združiti svoju volju s 
voljom Očevom i predali se dušama (1 Iv 3,16). To znači da savršeni ili 
kreposni redovnici i svećenici neće osjećati suprotnosti tih dvaju obli¬ 
ka ljubavi, nego će osjetiti kako je u savršensUm i jedinstvo i punina 
života. 


16. N«ki neoteologisti smatraju da je aktivni život uzet i bez kontemplativnog života po sebj 
časniji. Dapače. Lectercq (vidi članak P- GItXON u Ai^llcum, Rim 1956, str. 163-171) vidi 
u tom načinu života izdignutosl čovjeka iznad anđela. Gsp. J. KUNICIC, Kat. moralba, Zagreb 
1951, sv. IV, str. 69. Dovoljno je da spomenemo riječi Pija XII; »želimo polcrlali i potkrijepiti 
čitavim nalim auktoritetom da meditacija i kontemplacija Boga i božanskih istina ima prednost 
iznad svih sredstava savrSenstva, iznad svih načina t oblika organizacijskog i udruženog 
življenja« (Kod TSE. kao u bilj. 3, str. 87, nota 108). 

17. TANOUEREV, Precis đe Th. asc. et m>'StJ<iue, str. 30. br. 43. 

Neka napetost opstoji. Koliko god bilo istinito da između kontem¬ 
placije i akcije, unutarnjeg života i apostolata, mora opstojati među¬ 
ovisnost i međusobno pomaganje, ipak moguće su mnoge devijacije. 
Kontemplativac može lako prijeći u neki pasivizam (Denz. 2182 i si.), 
kvijetizam i udobnost, dok aktivac lako može biti zaveden nervozizmom, 
rastrasenošću ili zaboravom na stanje svoje duše. 

U čemu je napetost? Gdje se god radi o nekoj mješavini, uvijek je 
pogibelj u tome da jedan od sastavnih elemenata uzme prevagu nad 
drugim. Time i pojedini redovnici i pojedini redovi mogu doći u neke 
krize. Ali, zar i čisto kontemplativni i čisto aktivni ne dolaze u krize? 
To je sudbina svih ustanova u kojima ima ljudskog elementa. 

Posve je logično da u pojedinim vremenskim prilikama ili kod po¬ 
jedinih redovnika ili zbog prolaznih potreba duša može imati prednost 
ovo ili ono obilježje, može se više nastojati oko unutarnjeg života ili 
dati prednost apostolatu. To ne znači da se radi o propasti reda ili 
njegovoj neodrživosti uopće. Kada takove prilike prođu, sve se vraća na 
svoju odlaznu točku, na nakanu utemeljitelja. Redovničke vlasti o to¬ 
me vode računa. I moraju voditi računa. Za to su odgovorne. 

Redovnik je prigrlio ovaj ili onaj red. Obvezao se da će slijediti 
put savršenstva prema pravilima toga reda. On nema opravdanja tra¬ 
žiti da se u red koji je prigrlio unose pravila drugog reda. I Koncil je 
više puta naglasio neka svaki red čuva svoju fizionomiju.’* I pojedine 
konstitucije određuju da se bitna pravila ne smiju mijenjati.”' 

Sve napetosti, svi konflikti mogu bili plod časovitih eksplozija, ali 
ne predstavljaju takvu poteškoću da sc ustvrdi, kako je stanje mješo¬ 
vitih oblika redovničkog života neodrživo. Uostalom, nitko ne smije ići 
za razdvajanjem, nego za jedinstvom i slogom. Posluh jc tu. Vlast je 
tu. Savjest se ne da potpuno ušutkati. Sva zastranjenja dovest će se 
u red. Nema straha pred budućnošću. Nad sudbinom Crkve i njenih 
ustanova bdije viša sila, mudrost i dobrota Svevišnjega. 

Zaključak. I dominikanski red, eto, prkosi promjenama vremena. 
Vrtoglava brzina, aktivizam naših dana neće uništiti objektivne za¬ 
sade. Razlika između redova prvotno usmjerenih prema kontemplaciji 
i onih prvotno usmjerenih prema apostolatu ili akciji opstoji i danas. 
Ako je Koncil upotrijebio izraz »apostolat« mjesto izraza »akcija«, to 
za autentično tumačenje nema važnosti. Nije pitanje o izrazu nego o 
značenju.** 

Rekao bih protivno onome što je ustvrdio P. I. Beyer. Redovi mje¬ 
šovitog oblika redovničkog života možda imaju više opravdanja da 
pouzdano gledaju u budućnost upravo stoga što više ljudi može u nji¬ 
ma naći što im odgovara. I želju za samoćom i kontemplacijom, ali 
također želju za apostolalom ili apostolskom akcijom. A možda jedan 


1$. Konstitucija Lumen geotlum, br. 43-44; Chrlatus Domlnus, br. 35; Perfeelae caiitalis, 
br. I- 3. 7. 8 itd. 

19. Ne samo da se ne mogu bitno izmijeniti zavjeti nego ni bitna samostanska opsluži¬ 
vanja, ali mogu se i moraju udesiii prema promjenama mjesta i vremena, u svrhu da efikasnije 
posluže postizavanju vrhovnog cilja. Tako Koslilucije O. P., br. 4 § 1. 

20. Za shvaćanje izraza »kontemplacijac i »akcija« v. TSE, n. d., str. 71 i si. 

te isti član tih redova u izvjesno vrijeme više želi sakupljati snage u 
samoći, da kasnije uzmogne obilnije dijeliti od svoje punine bližnje¬ 
mu. Želi se obilno napuniti znanjem i krepostima, da uzmogne uspje¬ 
šnije dijeliti milosne darove narodu Božjem. 

Tko gleda vrhovni cilj svih redova trajno će nastojati da gleda 
na ideje što spajaju, a ne na ideje što razdvajaju, jer ljubav je snaga 
ujedinjenja, a nebeski Otac je Bog ljubavi. Cilj je; spas duša preko 
veze s Kristom, u ljubavi s braćom, u podložnosti Crkvi, 

Te snage su jake. Jake su božanskom jakošću. Iza njih je obećanje 
čuvanja od »vrata paklenih« (Mt 16,18). Sto razdvaja to uzaludno troši 
snage. Ideal redova, kao što je ideal dominikanskog aeda, ukorijenjen 
je u vječnim i neprolaznim vrednotama. U interesima kraljestva Bo¬ 
žjega na zemlji. Pred tim ciljem jedno je stanovište ispravno: radikal¬ 
no angažiranje. »Zaboravljajuči što je nazad, težeći prema onome što je 
naprijed, trčim prema cilju da odnesem nagradu što pripada nebesko- 
božjem pozivu u Kristu Isusu« (Fil 3,14). 


SUMMARIUM 

Auclur arciculi objurgat quotquoi ccnseni in aclibus Concilii Valicani 
II distinctionem inter rcligionem contcmplalivam ei activam non inveniri. 
llem illos qui conceptum religionis mixtac obsoletum aestiinant. lloc asser- 
rere auctor censet arbitrahum. Ncglectis terminis quoad coium materialcm 
u.sum, verltas saeculorum eadcm manet. Inter apostolalus munia, quae sunt 
munta vitae activae, et praerugativas vitae conicnplaiivae existit tensio quae- 
dam, at tensio uperasa ac fructifera, quae minime tamcn impossibiliialeni 
infert illas concitiandi. Conciliantur et oplime. Sunl elenim duae fonnao 
unius caricatis. Insignia eKempla vitam mixta)Ti exprimentia tum vita, tum 
activitate, sunt factum contra quod argumenlum uilum valef. Religio mixta 
natura sua attrahit et aciivos et contemplativus. Virens aliquam religionuni 
mixtanim historia. nostris quoque temporibus. optimum signum in favoreni 
religionum mixtarum exislit. Nec Providenliam censcndum defecturam in 
posterum. 

